CELEX: C2005/155/51
Language: da
Date: 2005-06-25 00:00:00
Title: Sag T-155/05: Sag anlagt den 18. april 2005 af Robert Steinmetz mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/26
            
         Sag anlagt den 18. april 2005 af Robert Steinmetz mod Kommissionen for De Europæiske Fællesskaber
   (Sag T-155/05)
   (2005/C 155/51)
   Processprog: fransk
   Ved De Europæiske Fællesskabers Ret i Første Instans er der den 18. april 2005 anlagt sag mod Kommissionen for De Europæiske Fællesskaber af Robert Steinmetz, Luxembourg, ved avocat Joëlle Choucroun, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af Kommissionens afgørelse af 10. januar 2005 med svar på sagsøgerens klager R/376/04 af 29. april 2004 og R/857/04 af 20. august 2004.
            
         
               2.
            
            
               Kommissionen tilpligtes at tilbagebetale sagsøgeren 26,19 EUR.
            
         
               3.
            
            
               Sagsøgeren tildeles en symbolsk erstatning på 1 EUR for den ikke-økonomiske skade, han har lidt som følge af den anfægtede afgørelse.
            
         
               4.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet ansættelsesmyndighedens afslag på hans ansøgning om dækning af udgifterne til en tjenesterejse og tilbagebetaling af 26,19 EUR, som med urette blev fratrukket hans løn for marts 2005. Sagsøgeren har herved ligeledes anfægtet afslaget på at efterkomme en ansøgning om bistand, som han indgav i henhold til vedtægtens artikel 24.
   Det bemærkes herved, at sagsøgeren den 29. juli 2003 deltog i arbejdet i en udvælgelseskomité, som han var formand for, i Bruxelles. Han rejste i en lejet bil, som Kommissionen stillede til hans rådighed. Ved hjemkomsten til Luxembourg fyldte han tanken op med benzin, og det er netop en fejl på kvitteringen med hensyn til det tidspunkt, der er påtrykt denne, som ligger til grund for nærværende sag.
   Sagsøgeren har til støtte for sine påstande anført:
   
               —
            
            
               at der er sket tilsidesættelse af vedtægtens artikel 24, 62, 64 og 71, og af artikel 11 i vedtægtens bilag VII, samt af bestemmelserne i »Vejledning for tjenesterejser« (Kommissionens beslutning af 23. maj 2003) og af bestemmelserne i »Vejledning til brug ved afregning af tjenesterejser« af marts 2003.
            
         
               —
            
            
               at forpligtelsen til beskyttelse af den berettigede forventning er tilsidesat.
            
         
               —
            
            
               at der i den foreliggende sag er anlagt et åbenbart urigtigt skøn.